CELEX: 62014TN0017
Language: hu
Date: 2014-01-08 00:00:00
Title: T-17/14. sz. ügy: 2014. január 8-án benyújtott kereset – U4U és társai kontra Parlament és Tanács

14.4.2014   
            
            
               HU
            
            
               Az Európai Unió Hivatalos Lapja
            
            
               C 112/41
            
         2014. január 8-án benyújtott kereset – U4U és társai kontra Parlament és Tanács
   (T-17/14. sz. ügy)
   2014/C 112/54
   Az eljárás nyelve: francia
   
      Felek
   
   
      Felperesek: Union pour l’Unité (U4U) (Brüsszel, Belgium); Unité & Solidarité – Hors Union (USHU) (Brüsszel); Regroupement Syndical (RS) (Saint-Josse-ten-Noode, Belgium) és Georges Vlandas (Brüsszel) (képviselő: F. Krenc ügyvéd)
   
      Alperesek: az Európai Unió Tanácsa és az Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a keresetet elfogadhatónak és megalapozottnak;
            
         
               —
            
            
               semmisítse meg az Európai Unió tisztviselői személyzeti szabályzatának és az Európai Unió egyéb alkalmazottaira vonatkozó alkalmazási feltételeknek a módosításáról szóló 2013. október 22-i 1023/2013/EU, Euratom európai parlamenti és tanácsi rendeletet azon részében, amely
               
                           1)
                        
                        
                           módosítja e személyzeti szabályzat X. mellékletét (1. cikk 70. pont);
                        
                     
                           2)
                        
                        
                           módosítja e személyzeti szabályzat 45. cikkét és I. mellékletét, valamint a XIII. mellékletet kiegészíti az 5. szakasszal (1. cikk 27. és 61. pont, valamint a 73. pont k) alpontja)
                        
                     
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek hat jogalapra hivatkoznak.
   Az első három jogalap az Európai Unió tisztviselői személyzeti szabályzatának (a tisztviselők személyzeti szabályzata) X. mellékeltére vonatkozik.
   
               1.
            
            
               Az első jogalap a tisztviselők személyzeti szabályzata 10. cikkének, az Európai Unió Alapjogi Chartája (a továbbiakban: Charta) 12., 27. és 28. cikkének, valamint az emberi jogok és alapvető szabadságok védelméről szóló európai egyezmény (a továbbiakban: EJEE) 11. cikkének megsértésén alapul, különösen mivel a X. cikk reformjának ügyében nem konzultáltak a személyzeti szabályzati bizottsággal.
            
         
               2.
            
            
               A második jogalap a Charta 12., 27. és 28. cikkének, valamint az EJEE 11. cikkének megsértésén alapul, mivel a X. cikk reformjának ügyében a szakszervezeteket, a tisztviselőket és az alkalmazottakat nem tájékoztatták, valamint nem konzultáltak velük ténylegesen és megfelelő módon.
            
         
               3.
            
            
               A harmadik jogalap a gondos jogalkotás elvének, különösen az alapos előkészítési és az indokolási kötelezettség megsértésén alapul.
               A másik három jogalap a tisztviselők személyzeti szabályzatának 4. cikkére és I. mellékletére, valamint a XIII. melléklet 5. szakasszal való kiegészítésére vonatkozik.
            
         
               4.
            
            
               A negyedik jogalap a tisztviselők személyzeti szabályzata 10. cikkének, a Charta 12., 27. és 28. cikkének, valamint az EJEE 11. cikkének megsértésén alapul, különösen mivel az AD csoportba tartozó tisztviselők előmeneteli rendszerének reformja ügyében nem konzultáltak a személyzeti szabályzati bizottsággal.
            
         
               5.
            
            
               Az ötödik jogalap a Charta 12., 27. és 28. cikkének, valamint az EJEE 11. cikkének megsértésén alapul, mivel az AD csoportba tartozó tisztviselők előmeneteli rendszerének reformja ügyében a szakszervezeteket, a tisztviselőket és az alkalmazottakat nem tájékoztatták, valamint nem konzultáltak velük ténylegesen és megfelelő módon.
            
         
               6.
            
            
               A hatodik jogalap a gondos jogalkotás elvének, különösen az alapos előkészítési és az indokolási kötelezettség megsértésén alapul.